23.9.2022.
HR
Službeni list Europske unije
C 364/3
Novi nacionalni motiv na optjecajnim kovanicama eura (2022/C 364/03)
Optjecajne kovanice eura zakonito su platežno sredstvo u cijelom europodručju.
Komisija objavljuje opis izgleda svih novih kovanica eura (1) kako bi obavijestila javnost i stručne krugove.
Vijeće Europske unije 12. srpnja 2022. odlučilo je da Republika Hrvatska ispunjava potrebne uvjete za uvođenje eura 1. siječnja 2023 (2).
Republika Hrvatska će stoga od 1. siječnja 2023.
izdavati eurokovanice uz odobrenje ESB-a u pogledu opsega izdanja (usp. članak 128. stavak 2.
Ugovora o funkcioniranju Europske unije).
1 eurocent
2 eurocenta
5 eurocenti
10 eurocenti
20 eurocenti
50 eurocenti
1 euro
2 eura
Zemlja izdavanja: Republika Hrvatska Datum izdavanja: 1. siječnja 2023.
Opis motiva: 1, 2 i 5 centi: Natpis na glagoljici s hrvatskom šahovnicom u pozadini U središnjem dijelu kovanice prikazana su slova „HR” napisana uglatom glagoljicom u obliku ligature, pri čemu je HR službena oznaka ISO 3166-1 alpha-2 za Hrvatsku.
Glagoljica je najstarije slavensko pismo te je, uz ćirilicu, jedno od dvaju slavenskih pisama.
Iako se temelji na grčkom pismu, glagoljica je izvorno pismo koje je vjerojatno izmislio Konstantin Filozof (sveti Ćiril) radi promicanja kršćanstva među slavenskim narodima.
Hrvati su se počeli koristiti glagoljicom u drugoj polovini 9. stoljeća, a do kraja 12. stoljeća jedini su narod koji je to pismo upotrebljavao i dalje ga razvijao.
Samo 28 godina nakon Gutenbergove Biblije u Hrvatskoj je 1483. tiskana prva knjiga na starocrkvenoslavenskom jeziku „Misal po zakonu rimskoga dvora” (Missale Romanum Glagolitice), napisana hrvatskom (uglatom) glagoljicom.
Riječ je o prvoj inkunabuli u Europi koja nije tiskana na latinskom jeziku i latinskim pismom.
Glagoljica je u Hrvatskoj korištena do prve polovine 19. stoljeća i postala je važan element hrvatskog identiteta.
Nadesno i niže od ligature „HR” nalazi se hrvatska šahovnica, dio grba Republike Hrvatske.
U gornjem središnjem dijelu nalazi se godina izdavanja, a u donjem središnjem dijelu nalazi se natpis zemlje izdavanja.
U vanjskom krugu uz rub kovanice nalazi se 12 zvijezda europske zastave.
(1) Za druge kovanice eura vidjeti SL C 373, 28.12.2001., str.
1., SL C 254, 20.10.2006., str.
6. i SL C 248, 23.10.2007., str. 8. (2) Odluka Vijeća od 12. srpnja 2022. o usvajanju eura u Hrvatskoj 1. siječnja 2023.
(SL L 187, 14.7.2022., str. 31.).